แม่น VS ไม่แม่น
นับตั้งแต่วันที่ 8 พ.ย. 2556 เป็นเวลา 3 ปี กับอีกไม่กี่วัน ที่ คุณต่อ “วรภัค ธันยาวงษ์” นั่งในเก้าอี้กรรมการผู้จัดการ ธนาคารกรุงไทย
21 พ.ย. 2558

โดย...สปาย008
นับตั้งแต่วันที่ 8 พ.ย. 2556 เป็นเวลา 3 ปี กับอีกไม่กี่วัน ที่ คุณต่อ “วรภัค ธันยาวงษ์” นั่งในเก้าอี้กรรมการผู้จัดการ ธนาคารกรุงไทย จนถึงวันนี้คุณต่อตระเวนไปทุกสาขาของธนาคารหมดแล้ว เมื่อไม่นานมานี้ได้ไปเยี่ยมสาขาที่อีสาน ไปดูเรื่องการบริหารเงินสดแบบครบวงจร เพื่อจะได้ปรับปรุงงานให้มีประสิทธิภาพยิ่งขึ้น
คุณต่อเดินเข้าไปในห้องมั่นคงของสาขา เห็นกองธนบัตรที่วางรอนับเพื่อขนย้ายก็ถ่ายภาพเงินกองโตในโทรศัพท์มือถือและส่งรูปไปให้ภรรยาสุดที่เลิฟดู ซึ่งเป็นกิจวัตรประจำวันที่ไปทำอะไรที่ไหน ก็จะถ่ายภาพส่งไปให้ภรรยาได้เห็นด้วยตามประสาคนรักเมีย
และคุณต่อก็มารู้ภายหลังว่าก่อนจะได้มาทำงานที่ธนาคารกรุงไทย ภรรยาไปดูดวงหมอดูบอกเห็นคุณต่อกับเงินเป็นหมื่นล้าน ซึ่งมันไม่น่าจะเป็นไปได้ พอเห็นภาพคุณต่อกับเงินกองโตก็ต้องเชื่อว่าหมอดูแม่นจริง
ไม่แม่นแค่เงินที่เห็นเป็นเงินของคนอื่นเท่านั้นเอง ฮ่า ฮ่า